חוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה) (תיקון), התשפ"ה-2025
הצעת חוק ממשלתית, הכנסת ה-25
פורסם: ספר החוקים, חוברת 3415, עמ' 644, 2025-05-20T00:00:00+03:00
החוק להשתתפותם של העובדים ובעלי תפקיד בשירות הציבורי, בצעדים לייצוב המצב הפיסקלי במדינה במהלך השנים 2025 ו-2026 (הוראת שעה), התשפ"ה–2025, קבע הפחתת שכר לעובדי המגזר הציבורי בשיעור של 3.307% מחודש אפריל 2025 עד דצמבר 2025, והפחתה בשיעור של 1.2% במהלך שנת 2026, אלא אם כן נקבעה הפחתה אחרת בהסכם קיבוצי שנחתם עד חודש מרץ 2025 ואושר על ידי שר האוצר או הממונה על השכר. חוק זה מאריך את התקופה שנקבעה לחתימה על הסכם קיבוצי כאמור עד 30.6.2025. יובהר כי על אף הארכת התקופה לחתימה, הסכם כאמור יכול לשנות את הפחתת השכר המתחייבת לפי החוק בתקופה שמתחילת התקופה הקובעת הראשונה, ובלבד שההפחתה לפי ההסכם תואמת את תכליתו של החוק ואת שיעורי ההפחתה הקבועים בו.